Andrew Cogliano

Andrew Cogliano (sündinud 14. juunil 1987 Torontos) on Kanada jäähokimängija, kes mängib NHL-i klubis Colorado Avalanche ründajana vasakäärel.

Aastatel 2005–2007 mängis Cogliano Michigani Ülikooli jäähokimeeskonnas.

2005. aastal valis Edmonton Oilers ta NHL-i draftis 25. valikuna. NHL-is debüteeris ta Oilersi meeskonnas 4. oktoobril 2007 mängus San Jose Sharksi vastu. Esimese värava lõi ta liigas neli päeva mängus Detroit Red Wingsi vastu.

2008. aasta märtsis tegi Cogliano NHL-i rekordi, kui kolmes järjestikuses mängus lisa-ajal võiduvärava."Cogliano donates record-setting equipment to the Hockey Hall of Fame". nhl.com. 15.3.2008. Vaadatud 24.10.2021 Oma debüüthooajal lõi Cogliano NHL-is 18 väravat ja andis 27 väravasöötu, kuid hooaeg 2007–08 on jäänud ka tema kõige resultatiivsemaks liigas.

2011. aasta juulis kaubeldi Cogliano Anaheim Ducksi. 2013. aasta detsembris sai Cogliano NHL-i ajaloo 20. mängijaks, kes on järjest osalenud 500 mängus ja alles viiendaks, kes on seda suutnud alates NHL-i karjääri esimesest mängust."Postgame Notes and Quotes: Dec. 31 vs. SJ". nhl.com. Vaadatud 24.10.2021 Kokku mängis Cogliano NHL-is järjest 830 mängus (selle näitaja poolest on ta NHL-is seitsmendal kohalhttps://records.nhl.com/records/skater-records/seasons-and-games/most-consecutive-games-played (vaadatud 24.10.2021)). Tema seeria sai lõpu 2018. aasta jaanuaris, kui talle määrati Los Angeles Kingsi mängija Adrian Kempe löömise eest kahemänguline võistluskeeld."Andrew Cogliano suspended 2 games, snapping his ironman streak at 830". cbc.ca. 14.1.2018. Vaadatud 24.10.2021

2019. aasta jaanuaris kaubeldi ta Devin Shore'i vastu Dallas Starsi."Stars acquire forward Andrew Cogliano in trade with Ducks". nhl.com. 14.1.2019. Vaadatud 24.10.2021 Hooajal 2019–20 jõudis ta Starsiga Stanley karikavõistluste finaali, kus kaotati Tampa Bay Lightningile.

2021. aasta juulis sõlmis ta üheaastase lepingu San Jose Sharksiga."Sharks Sign Forward Andrew Cogliano". nhl.com. 28.7.2021. Vaadatud 24.10.2021 2022. aasta märtsis liitus ta Colorado Avalanche'iga."Avalanche acquire Cogliano from Sharks". The Sports Network. 21.3.2022. Vaadatud 8.4.2022

2004. aastal tuli Cogliano Kanada kuni 18-aastaste koondisega omavanuste maailmameistriks. Aastatel 2006 ja 2007 tuli ta Kanada kuni 20-aastaste koondisega juunioride maailmameistriks.

 Viited 

 Välislingid 
 Andrew Cogliano NHL.com lehel
 Andrew Cogliano hockeydb.com lehel

Kategooria:Kanada jäähokimängijad
Kategooria:Edmonton Oilersi mängijad
Kategooria:Anaheim Ducksi mängijad
Kategooria:Dallas Starsi mängijad
Kategooria:San Jose Sharksi mängijad
Kategooria:Colorado Avalanche'i mängijad
Kategooria:Sündinud 1987